# Pielikums Nr.10

# apvĀrsnis 2020 projekti

Izvērtējuma ietvaros tika veikta ar transporta nozari saistīto Horizon2020 projektu analīze.

Papildus informāciju par Horizon 2020 jāmeklē programmas mājas lapā. Latviešu valodā pieejams programmas kopsavilkums[[1]](#footnote-1). Latvijā pieejams praktisks LIAA atbalsts attiecība uz H2020, tiek organizētas kontaktbiržas un semināri.

Eiropas Komisijas mājaslapā pieejama datubāze[[2]](#footnote-2) partneruzņēmumu meklēšanai dalībai Horizon 2020.

## Esošie projekti

Izvērtējumā tika izmantota Eiropas Komisijas portālā CORDIS[[3]](#footnote-3) pieejamā informācija par esošajiem projektiem. Transporta nozares projekti pamatā tiek atbalstīti Horizon 2020 programmā H2020-EU.3.4. “SOCIETAL CHALLENGES - Smart, Green And Integrated Transport”[[4]](#footnote-4). Šīs programmas ietvaros kopš Horizon 2020 programmas sākuma 2014. gadā atbalstīti 946 projekti un daļa no projektiem jau īstenoti.

Daļa ar transportu saistīto projektu ir finansēti arī citu Horizon 2020 programmu ietvaros. Atlase pēc tēmas “Transport” dod papildus 6 projektus programmā H2020-EU.2. “INDUSTRIAL LEADERSHIP”, 1 projektu programmā H2020-EU3.5.2 “SOCIETAL CHALLENGES – Environment” un 2 - programmā H2020-EU3.3. “SOCIETAL CHALLENGES – Energy”. Arī te daļa projektu jau ir īstenoti.

Tādējādi uz šo brīdi Horizon 2020 ietvaros finansējums piešķirts 955 ar transporta nozari saistītiem projektiem. Atlase pēc dalībvalstīm pa šiem 955 projektiem rāda, ka Latvijas uzņēmumi un organizācijas piedalās vai ir piedalījušies 7 projektos. Salīdzinājumam šis rādītājs Igaunijai ir 9 un Lietuvai – 25. Projektu ar Latvijas dalību pārskats dots Pielikumā 1..

Redzams, ka vērā ņemamākais finansējuma saņēmējs ir SIA “Rīgas satiksme” projektiem, kas saistīti ar ūdeņraža degvielas šūnu izmantošanu pilsētas sabiedriskajam transportam. Ir projekti saistībā ar ūdens transportu – navigācijas uzlabošanai un “zaļā” prāmja projekts, kā arī ar aviāciju – helikopteru rotoru izstrāde un ar dzelzceļu - dīzeļlokomotīvju dzinēji.

Attiecībā uz autoceļiem finansējums piešķirts tikai vienam projektam saistībā ar elektrisko auto lādēšanas stacijām. Tādējādi var teikt, ka šajā sektorā visas iespējas nav izmantotas.

Lai izvērtētu potenciālos projektus, kuros izvērtējuma tvēruma kontekstā – pasākums 3.2.1. “Pieejamības un transporta sistēmas attīstība” un prioritāte 3.3 “Eiropas nozīmes transporta tīklu attīstība un ilgtspējīga transporta veicināšana” - Latvija nepiedalās, bet būtu bijis lietderīgi piedalīties, tika veikta transporta nozares projektu atlase CORDIS datubāzē pēc šādiem papildus filtriem:

* Transports (Transport);
* Ilgtspējīga attīstība (Sustainable development);
* Drošība (Safety);
* Atjaunojamie enerģijas resursi (Renewable Sources of energy);
* Reģionālā attīstība (Regional Development);
* Vides aizsardzība (Environmental Protection);
* Aviācijas un kosmosa tehnoloģijas (Aerospace Technology).

Šīs atlases rezultāti doti Pielikumā Tabulā Nr.3. (neietverot iepriekšējā tabulā esošo projektu ar Latvijas dalību “Kopīgā iniciatīva ūdeņraža transportlīdzekļiem Eiropā”). Redzams, ka 3 projekti saistīti ar aviācijas nozari, 2 – ar dzelzceļu, 2 ar jūras transportu un lielākais vairums – 13 – ar sauszemes transportu.

Tālāk analizējot projektu tēmas, ir redzams, ka Latvijai lietderīga būtu dalība praktiski visos no tiem, pat tādos, kā FIBRESHIP un GreenRail, ņemot vērā Latvijas pētnieku iestrādes kompozīto materiālu un konstrukciju jomā. Sevišķi lietderīga būtu bijusi dalība ar sauszemes transporta attīstību saistītajos projektos.

## Nākotnes projekti

Kā jau norādīts augstāk, transporta nozare Horizon 2020 ietvaros pamatā tiek atbalstīta prioritātes/programmas “SOCIETAL CHALLENGES” sekcijā “Smart, Green and Integrated Transport”.

Attiecībā uz transporta nozari atlikušajiem 2 Horizon 2020 gadiem spēkā ir Darba Programma 2018 - 2020[[5]](#footnote-5).

Darba Programmā aprakstītas 3 galvenās projektu uzsaukumu grupas šim periodam:

* “Mobilitāte izaugsmei” ar apakštēmām:
  + Maz-izmešu un ilgtspējīgs transports
  + Drošas, integrētas un elastīgas transporta sistēmas
  + Globāla līderība un konkurētspēja (inovācijas)
  + Atskaitīšanās cilvēkiem (demogrāfijas izmaiņas, pilsoņu vajadzības, atvērtā zinātne utt.)
  + Zilā izaugsme (ūdens transports)
* “Eiropas industrijas un pakalpojumu digitalizācija un transformācija: Automātiskais ceļu transports”
* “Zemas oglekļa emisijas un klimata noturīgas nākotnes veidošana: Zaļie transportlīdzekļi”

Turklāt Darba Programmā aprakstītas arī citas plānotās darbības, piemēram:

* Horizon balva par tīrākajiem nākotnes dzinējiem
* Ārējā ekspertīze
* Ārējās ekspertīzes, lai konsultētu par ES pētniecības un inovācijas politiku
* Atbalsts Transporta projekta ITF dekarbonizācijai
* Clean Sky 2, SESAR un Shift2Rail pasākumu kopējais *ex-post* izvērtējums
* Atbalsts TRIMODE, "Eiropas mēroga transporta modeli, tehnoloģiju skatīšanās, datu un scenāriju īstenošanai"
* Jauni mobilitātes modeļi Eiropas pilsētās
* Atbalsts transporta pētījumu un inovācijas politikas pasākumu izstrādei, ieviešanai, uzraudzībai un novērtēšanai
* Atbalsts ikgadējo ES un ASV transporta izpētes simpoziju organizēšanai
* Automatizētās braukšanas ietekmes uz nodarbinātību pētīšana
* Rezultātu izplatīšana un izmantošana

Informācija par jaunajiem, šobrīd atvērtajiem projektiem ir pieejama Eiropas Komisijas portālā[[6]](#footnote-6). Tur, atlasot Horizon 2020 transporta projektus, iegūst 5 šobrīd atvērtus projektu uzsaukumus. Informācija par tiem atspoguļota tabulā Nr.1. zemāk.

|  |  |  |  |  |
| --- | --- | --- | --- | --- |
| Nosaukums | Identifikators | Iesniegšanas termiņš | Apjoms 2018 (milj. EUR) | Apjoms 2019 (milj. EUR) |
| CLEAN SKY 2 CALL FOR PROPOSALS 07 | [H2020-CS2-CFP07-2017-02](https://ec.europa.eu/research/participants/portal/desktop/en/opportunities/h2020/calls/h2020-cs2-cfp07-2017-02.html) | 27.02.2018 | 72.8 | 0 |
| 2018-2020 DIGITISING AND TRANSFORMING EUROPEAN INDUSTRY AND SERVICES: AUTOMATED ROAD TRANSPORT | [H2020-DT-ART-2018-2019-2020](https://ec.europa.eu/research/participants/portal/desktop/en/opportunities/h2020/calls/h2020-dt-art-2018-2019-2020.html) | 4/24.04.2018 | 15 | 38 |
| 2018-2020 MOBILITY FOR GROWTH | [H2020-MG-2018-2019-2020](https://ec.europa.eu/research/participants/portal/desktop/en/opportunities/h2020/calls/h2020-mg-2018-2019-2020.html) | sākot ar 30.01.2018 | 0 | 127 |
| BUILDING A LOW-CARBON, CLIMATE RESILIENT FUTURE: GREEN VEHICLES | [H2020-LC-GV-2018-2019-2020](https://ec.europa.eu/research/participants/portal/desktop/en/opportunities/h2020/calls/h2020-lc-gv-2018-2019-2020.html) | 4/24.04.2018 | 56 | 78 |
| HORIZON PRIZE - CLEANEST ENGINE OF THE FUTURE | [H2020-FUTUREENGINEPRIZE-2016](https://ec.europa.eu/research/participants/portal/desktop/en/opportunities/h2020/calls/h2020-futureengineprize-2016.html) | 20.08.2019 | 0 | 3.5 |

Uzsaukumi treknrakstā ir galvenie Horizon Darba Programmas 2018 – 2020 projektu uzsaukumi, kas aprakstīti augstāk.

Trīs no uzsaukumiem saistīti ar ceļu transportu – autonomie auto, “zaļie” auto un tīrākie dzinēji. Mobilitātes projektu kopa ir ar plašāku tvērumu. Visos šajos uzsaukumos ir potenciāli Latvijas uzņēmumiem interesanti projekti, mazākā mērā projektu uzsaukumā par aviācijas energopatēriņa optimizēšanu.

Ierakstiem Tabulas kolonā “Identifikators” ir piekārtota saite uz pilnu projektu sarakstu ar anotācijām. Ieinteresētajām organizācijām un uzņēmumiem vajadzētu izanalizēt šos sarakstus un atrast sev piemērotus projektus, kuru ietvaros pretendēt uz finansējumu.

Papildus noderīgu informāciju par transporta nozari un finansējuma iespējām saistībā ar to var iegūt arī šādos Eiropas Komisijas uzturētos informācijas resursos:

* Transporta pētniecības un inovāciju portāls[[7]](#footnote-7)
* Digitālā darba kārtība Eiropai – Mobilitāte[[8]](#footnote-8)
* Pētniecība un inovācijas – Transports[[9]](#footnote-9)
* Mobilitāte un transports[[10]](#footnote-10).

H2020 projekti ar Latvijas līdzdalību atainoti tabulā Nr.2. zemāk.

|  |  |  |  |  |  |  |
| --- | --- | --- | --- | --- | --- | --- |
| Akronīms | Nosaukums | Dalībnieks | Sākums | Noslēguma termiņš | Interneta vietne | Apjoms (EUR) |
| EfficienSea 2 | Efficiensea 2 - Efektīva, droša un ilgtspējīga satiksme jūrā | LATVIJAS JURAS AKADEMIJA | 01.05.2015 | 30.04.2018 | <http://cordis.europa.eu/project/rcn/193397_en.html> | 11 455 000 |
| DiGas Dual fuel | Jauna divkārša degvielas sistēma dīzeļlokomotīvju modernizācijai, lai veiktu CNG vai SDG ekspluatāciju | SIA DIGAS | 01.12.2016 | 31.03.2017 | <http://cordis.europa.eu/project/rcn/206826_en.html> | 71 429 |
| NO-ICE-ROTOR | Materiālu un ražošanas procesa izstrāde un demonstrēšana īpaši augstas izturības elektriskiem Pret-ledus/atledošanas termiskiem slāņiem helikopteru rotora lāpstiņām un korpusa sekcijām | SIA AVIATEST | 01.01.2017 | 31.12.2020 | <http://cordis.europa.eu/project/rcn/207494_en.html> | 985 000 |
| NewBusFuel | Jauna autobusu uzpildīšana Eiropas Ūdeņraža autobusu pieturās | SIA “Rīgas satiksme” | 01.06.2015 | 31.03.2017 | <http://cordis.europa.eu/project/rcn/197930_en.html> | 2 471 145 |
| JIVE | Kopīgā iniciatīva ūdeņraža transportlīdzekļiem Eiropā | SIA “Rīgas satiksme” | 01.01.2017 | 31.12.2022 | <http://cordis.europa.eu/project/rcn/208049_en.html> | 106 009 175 |
| GFF | Zaļš ātrais prāmis - pasaulē pirmais 30 mezglu ar baterijām darbināms prāmis uz gaisa spilvena | SIA BJB | 01.09.2016 | 31.08.2018 | <http://cordis.europa.eu/project/rcn/206526_en.html> | 1 739 375 |
| Mobi | Mobi lādētājs, jauna mobilā elektriska transportlīdzekļa uzlādes stacija, kurā nav nepieciešami instalēšanas izdevumi, nodrošina mērogojamību un ir lēta lietotājiem. | SIA EMI ELECTRONICS | 01.09.2016 | 31.12.2016 | <http://cordis.europa.eu/project/rcn/207014_en.html> | 71 429 |

Tabula Nr.2.

H2020 projekti ar citu Eiropas valstu dalību ar transportu saistītos projektos atainoti tabulā Nr.3. zemāk.

Tabula Nr.3.

|  |  |  |  |  |  |
| --- | --- | --- | --- | --- | --- |
| Akronīms | Nosaukums | Sākuma datums | Noslēguma termiņš | Interneta vietne | Apjoms (EUR) |
| IT2RAIL | INFORMĀCIJAS TEHNOLOĢIJAS PĀREJĀ UZ DZELZCEĻU | 01.05.2015 | 31.10.2017 | <http://cordis.europa.eu/project/rcn/193373_en.html> | 12 025 000 |
| Future Sky Safety | Nākotnes aviosatiksmes drošība | 01.01.2015 | 31.12.2018 | <http://cordis.europa.eu/project/rcn/193734_en.html> | 16 382 874 |
| E-ferry | E-prāmis - nākamās paaudzes 100% elektriska prāmja pasažieriem un transportlīdzekļiem prototips un pilna apjoma demonstrēšana | 01.06.2015 | 31.05.2019 | <http://cordis.europa.eu/project/rcn/193367_en.html> | 21 303 821 |
| TT | Pārveidojot transportu | 01.01.2017 | 30.06.2019 | <http://cordis.europa.eu/project/rcn/206575_en.html> | 18 694 797 |
| PROSPECT | Kājāmgājēju un velosipēdistu proaktīvā drošība | 01.05.2015 | 31.10.2018 | <http://cordis.europa.eu/project/rcn/193275_en.html> | 6 931 979 |
| EBSF\_2 | Nākotnes Eiropas autobusu sistēma 2 | 01.05.2015 | 30.04.2018 | <http://cordis.europa.eu/project/rcn/193395_en.html> | 12 416 710 |
| SCOUT | Droša un savienota automatizācija ceļu satiksmē | 01.07.2016 | 30.06.2018 | <http://cordis.europa.eu/project/rcn/204978_en.html> | 998 342 |
| ButaNexT | Nākamās paaudzes bio-butanols | 01.05.2015 | 30.04.2018 | <http://cordis.europa.eu/project/rcn/193725_en.html> | 4 599 414 |
| ELIPTIC | Sabiedriskā transporta elektrifikācija pilsētās | 01.06.2015 | 31.05.2018 | <http://cordis.europa.eu/project/rcn/193366_en.html> | 5 988 745 |
| CARTRE | Automatizētās autotransporta izvietošanas koordinēšana Eiropā | 01.10.2016 | 30.09.2018 | <http://cordis.europa.eu/project/rcn/206011_en.html> | 3 000 000 |
| H2ME 2 | Ūdeņraža mobilitāte Eiropā 2 | 01.05.2016 | 30.06.2022 | <http://cordis.europa.eu/project/rcn/205454_en.html> | 102 181 579 |
| ECO- COMPASS | Ekoloģiskie un daudzfunkcionāli kompozīti izmantošanai gaisa kuģu iekštelpās un vidējās konstrukcijās | 01.04.2016 | 31.03.2019 | <http://cordis.europa.eu/project/rcn/199913_en.html> | 1 893 685 |
| PASSME | Individuālās lidostu sistēmas, kas nodrošina vienmērīgu mobilitāti un pieredzi | 01.06.2015 | 31.05.2018 | <http://cordis.europa.eu/project/rcn/193396_en.html> | 4 639 086 |
| CROWD4ROADS | Līdzbraukšana autoceļu ilgtspējīguma nodrošināšanai | 01.01.2016 | 31.12.2018 | <http://cordis.europa.eu/project/rcn/199846_en.html> | 1 543 868 |
| ECOROADS | Efektīvas un koordinētas ceļu infrastruktūra drošības operācijas | 01.06.2015 | 31.05.2017 | <http://cordis.europa.eu/project/rcn/194817_en.html> | 999 500 |
| CITYLAB | Pilsētas loģistika dzīvajās laboratorijās | 01.05.2015 | 30.04.2018 | <http://cordis.europa.eu/project/rcn/193359_en.html> | 3 979 998 |
| FIBRESHIP | Inženierijas, ražošanas un dzīves cikla pārvaldība liela garuma kuģu būvēšanai no kompozītiem | 01.06.2017 | 31.05.2020 | <http://cordis.europa.eu/project/rcn/210787_en.html> | 11 041 213 |
| CIVITAS SATELLITE | Atbalsts darbībām, kas vērstas uz novērtēšanu, mācīšanos, vietējo inovāciju, nodošanu un izcilību | 01.07.2016 | 31.12.2020 | <http://cordis.europa.eu/project/rcn/204560_en.html> | 2 996 859 |
| Greenrail | Greenrail, novatoriski un ilgtspējīgi dzelzceļa guļamvagoni: ekoloģisks risinājums dzelzceļa nozarē | 01.10.2016 | 30.09.2018 | <http://cordis.europa.eu/project/rcn/205879_en.html> | 3 272 624 |
| G MOTIT | Galileo-uzlabota MOTIT: elektrisko motorolleru apmaiņas pakalpojums ilgtspējīgai mobilitātei pilsētās | 01.01.2015 | 31.03.2017 | <http://cordis.europa.eu/project/rcn/193832_en.html> | 1 288 525 |

1. <https://ec.europa.eu/programmes/horizon2020/sites/horizon2020/files/H2020_LV_KI0213413LVN.pdf> [↑](#footnote-ref-1)
2. <https://ec.europa.eu/research/participants/portal/desktop/en/organisations/partner_search.html> [↑](#footnote-ref-2)
3. <http://cordis.europa.eu/> [↑](#footnote-ref-3)
4. <http://ec.europa.eu/programmes/horizon2020/en/h2020-section/societal-challenges> [↑](#footnote-ref-4)
5. <http://ec.europa.eu/research/participants/data/ref/h2020/wp/2018-2020/main/h2020-wp1820-transport_en.pdf> [↑](#footnote-ref-5)
6. <https://ec.europa.eu/research/participants/portal/desktop/en/opportunities/h2020/index.html> [↑](#footnote-ref-6)
7. <http://www.transport-research.info/web/> [↑](#footnote-ref-7)
8. <http://ec.europa.eu/digital-agenda/en/life-and-work/mobility> [↑](#footnote-ref-8)
9. <http://ec.europa.eu/research/transport/index_en.htm> [↑](#footnote-ref-9)
10. <http://ec.europa.eu/transport/> [↑](#footnote-ref-10)