# Pielikums Nr.8

# Eiropas infrastruktūras savienošanas instrumenta projektu iespējas

## Vispārēja informācija par Eiropas infrastruktūras savienošanas instrumenta (EISI)

EISI[[1]](#footnote-1) ir Eiropas Savienības finanšu instruments Eiropas infrastruktūras savienošanai, lai nodrošinātu investīcijas transportā (CEF Transports), enerģētikā (CEF Enerģija) un digitālajā infrastruktūrā (CEF Telekomunikācijas). EISI finansiālais atbalsts:

* **Dotācijas** (neatmaksājamas investīcijas no ES budžeta), kas pieejamas konkursa kārtībā, pamatojoties uz projektu uzsaukumiem.
* **Programmas atbalsta pasākumi**, kuru mērķis ir atbalstīt dalībvalstu administrācijas vai to pakļautībā esošās iestādes, lai palīdzētu tām sasniegt vispārējos TEN-T un EISI mērķus, kā arī pētījumus un IT atbalstu EISI programmai.
* **ES ieguldījums novatoriskos finanšu instrumentos.** Šie instrumenti tiek izstrādāti kopā ar finanšu iestādēm, piemēram, ar Eiropas Investīciju banku (EIB) kā Komisijas partneri. Tie parasti ir riska dalīšanas mehānismi un ietver garantijas, aizdevumus un projektu obligācijas.

## Informācija par EISI Transporta sektoru

EISI budžets transporta nozarei (*CEF Transport*, TEN-T)[[2]](#footnote-2) laika posmā no 2014. līdz 2020. gadam ir 24,05 miljardi eiro. Tas ir sadalīts divās "aploksnēs":

* **Vispārējs finansējums**, kas pieejams visām dalībvalstīm;
* **Kohēzijas fonds** ir 11,305 miljardi eiro, kas ir pieejams Kohēzijas dalībvalstīm.

Par dotāciju ietvaru 22,4 miljardu eiro apjomā ir atbildīga Eiropas Inovāciju un tīklu izpildaģentūra (INNOVATION AND NETWORKS EXECUTIVE AGENCY, INEA)[[3]](#footnote-3).

EISI Transporta sektora budžeta mērķis ir atbalstīt ieguldījumus jaunas transporta infrastruktūras izveidē Eiropā vai esošās infrastruktūras rekonstruēšanu un modernizāciju. Konkrēti šie mērķi paredz:

* līdz 2030. gadam pabeigt Transporta Pamattīklu, kas sastāv no deviņiem multimodālajiem pamattīkla koridoriem;
* līdz 2050. gadam pabeigt Visaptverošo Transporta Tīklu, lai atvieglotu piekļuvi visiem Eiropas reģioniem.

EISI Transporta sektors koncentrējas uz pārrobežu projektiem un projektiem, kuru mērķis ir likvidēt *vājās vietas* vai savienot trūkstošos posmus Pamattīklā un Visaptverošajā tīklā, kā arī uz horizontālām prioritātēm, tādām kā satiksmes pārvaldības sistēmas.

EISI Transports atbalsta arī transporta sistēmas inovācijas, lai uzlabotu infrastruktūras izmantošanu, samazinātu transporta ietekmi uz vidi, uzlabotu energoefektivitāti un palielinātu drošību.

## Informācija par EISI – Jūras maģistrāles

EISI Jūras maģistrāles (Motorways of the Sea) ir EISI horizontālā prioritāte ar mērķi veicināt videi draudzīgus, dzīvotspējīgus, pievilcīgus un efektīvus jūras transporta savienojumus, kas integrēti visā transporta ķēdē. Jūras maģistrāles ir EISI Transporta jūras transporta pīlārs[[4]](#footnote-4). Jūras maģistrāļu plāns tiek finansēts no EISI Transporta līdzekļiem.

## Pieteikšanās EISI Transporta finansējumam

Pieteikšanās process sastāv no šādiem soļiem:

* Identificēt atbilstošu projektu uzsaukumu;
* Iepazīties ar uzsaukuma dokumentāciju un sagatavot piedāvājumu;
* Iesniegt piedāvājumu tiešsaistē;
* Gaidīt informāciju par novērtējuma rezultātiem.

Pieteikuma iesniedzējiem jāiepazīstas ar dokumentiem par juridiskajiem aspektiem attiecībā uz EISI vispārīgi[[5]](#footnote-5) un EISI Transports[[6]](#footnote-6).

## Esošie EISI Transport projekti

Līdz šim tika organizētu sekojoši EISI Transporta sektora projektu uzsaukumi, kas šobrīd jau slēgti kopsummā par 21,47 miljardu eiro, kas ir 89% no kopējā finansējuma 24,05 miljardi eiro apmērā:

* EISI Transporta uzsaukums, [2016 CEF Transport Calls](https://ec.europa.eu/inea/en/connecting-europe-facility/cef-transport/apply-funding/2016-cef-transport-calls-proposals) - 1,9 miljardi eiro
* EISI Sinerģijas uzsaukums, [2016 Synergy call: Transport and Energy](https://ec.europa.eu/inea/en/connecting-europe-facility/2016-cef-synergy-call) - 40 miljoni eiro
* EISI Transporta uzsaukums, [2015 CEF Transport Calls](https://ec.europa.eu/inea/en/connecting-europe-facility/cef-transport/apply-funding/2015-cef-transport-calls-proposals) - 7,6 miljardi eiro
* EISI Transporta uzsaukums, [2014 CEF Transport Calls](https://ec.europa.eu/inea/en/connecting-europe-facility/cef-transport/apply-funding/2014-cef-transport-calls-proposals) - 11,93 miljardi eiro
* EISI Vienota Eiropas gaisa telpa, [2017 CEF Transport SESAR Call](https://ec.europa.eu/inea/en/connecting-europe-facility/cef-transport/apply-funding/2017-cef-transport-sesar-call-proposals) - 290 miljoni eiro
* EISI Transporta uzsaukums, [2017 CEF Transport Blending Call](https://ec.europa.eu/inea/en/connecting-europe-facility/cef-transport/apply-funding/2017-cef-transport-blending-map-call) - 1,35 miljardi eiro

Atbilstoši INEA mājas lapā[[7]](#footnote-7) pieejamajai informācijai, Latvija piedalījusies vai joprojām piedalās 10 projektos (t.sk. 2 Jūras maģistrāles izpētes projektos). Salīdzinoši, Igaunijai tie ir 13 projekti (t.sk. 3 Jūras maģistrāļu projekti) un Lietuvai – 14 (t.sk. 2 Jūras maģistrāļu projekti, ieskaitot Klaipēdas ostas modernizāciju). Pārskats par projektiem ar Latvijas dalību dots tabulā zemāk.

Analīzē redzams, ka būtiskāko finansējumu saņēmuši divi ar Rail Baltica īstenošanu saistītie projekti. Kopumā projektu ar Latvijas ekskluzīvu dalību ir maz, tie ir divi VAS “Latvijas gaisa satiksme” un Rīgas pašvaldības SIA “Rīgas satiksme” projekti. Pārējie ir multinacionāli projekti, kur piedalās arī citas dalībvalstis, tai skaitā divi projekti dzelzceļa sfērā, četri projekti saistīti ar gaisa transportu, trīs projekti – ar jūras un tikai viens – ar sauszemes transportu (ūdeņraža degvielas transportlīdzekļi).

Attiecībā uz EISI Transportu ir grūti identificēt potenciālos projektus, kuros izvērtējuma tvēruma kontekstā Latvija nepiedalās, bet būtu bijis lietderīgi piedalīties, jo INEA nepiedāvā publiski pieejamu datu bāzi par visiem esošajiem projektiem. Taču, izvērtējot pa transporta jomām[[8]](#footnote-8) noteikti secināms, ka Latvijas dalība ar sauszemes ceļiem (Road un ITS for Road) saistītajos projektu uzsaukumos būtu bijusi lietderīga, tāpat arī projektu uzsaukumos par Eiropas dzelzceļa satiksmes vadības sistēmu (ERTMS).

Izvērtējuma veikšanas brīdī noslēdzās divi EISI Transporta projektu konkursu uzsaukumi, kuru galvenās jomas bija Vienota Eiropas gaisa telpa un kopējas ieinteresētības projekti transporta nozarē:

* **Vienota Eiropas gaisa telpa** (Single European Sky - SESAR) uzsaukumā pretendenti tika aicināti iesniegt priekšlikumus par jaunu un pilnveidotu tehnoloģiju un prakšu ieviešanu, kas atbalsta saskaņotas Gaisa satiksmes pārvaldības (ATM) sistēmas un standartus Eiropā. Priekšlikumā, kas iesniegts saskaņā ar šo uzsaukumu, bija jāplāno darbi vai pētījumi vai arī to apvienojums. Arī izmēģinājuma aktivitātes var būt projekta sastāvdaļa.

Projektu iesniegšanas termiņš šim uzsaukumam bija 12.04.2018. Ņemot vērā aktivitāti iepriekšējos EISI uzsaukumos, bija vēlams ar gaisa satiksmi saistītām organizācijām Latvijā iesniegt savus projektus.

* Jauktais (Blending) uzsaukums paredzēts **kopējas ieinteresētības projektiem** **transporta nozarē**, lai maksimāli palielinātu privātā sektora iesaistīšanos transporta projektu īstenošanā īstenojot sekojošus mērķus:
* Likvidēt *“vājās vietas”* un savienot trūkstošos posmus, uzlabot dzelzceļu savstarpēju izmantojamību, jo īpaši uzlabojot pārrobežu posmus.
* Ilgtspējīgas un efektīvas transporta sistēmas nodrošināšana ilgtermiņā, lai sagatavotos gaidāmajām nākotnes transporta plūsmām, ļaujot visiem transporta veidiem samazināt oglekļa dioksīda emisijas, pārejot uz novatoriskām tehnoloģijām ar zemu oglekļa emisiju līmeni un energoefektivitāti, vienlaikus optimizējot drošību.
* Transporta veidu integrācijas un savstarpējās savienojamības optimizēšana un transporta pakalpojumu savietojamības uzlabošana, vienlaikus nodrošinot transporta infrastruktūras pieejamību.

Galvenās prioritātes EISI projektu konkursā tika definētas sekojošas:

* Transporta Pamattīkla koridori
* Citas tīkla sadaļas
* Dzelzceļa savstarpēja izmantojamība
* Eiropas dzelzceļa satiksmes vadības sistēma
* Jaunās tehnoloģijas un inovācijas
* Droša infrastruktūra
* Vienota Eiropas gaisa telpa
* Inteliģentas ceļu transporta sistēmas
* Jūras maģistrāles
* Transporta Pamattīkla mezgli
* Multimodālās loģistikas platformas

Jauktā uzsaukuma projektu kopa ir ar ievērojami plašāku tvērumu un Latvijas organizācijām un iestādēm viennozīmīgi izmantojama iespēja projektu pieteikumu iesniegšanai. Jāatzīmē, ka Jauktā uzsaukuma projektu kopa prasa granta un kredīta apvienojumu.

Pieteikšanās šī uzsaukuma finansējumam notiek 2 kārtās. Pirmā kārta ir beigusies 14.07.2017, un tajā no Latvijas iesniegts tikai viens pieteikums. Otrās kārtas projektu iesniegšanas termiņš bija 12.04.2018., kur arī tika iesniegts vismaz viens projekta pieteikums no Latvijas.

## EISI projekti ar Latvijas līdzdalību

|  |  |  |  |  |  |  |  |
| --- | --- | --- | --- | --- | --- | --- | --- |
| ID un saite | Nosaukums | LV pārstāvis | Citas dalībvalstis | Projekta uzsākšana | Projekta noslēgums | ES finansējums (EUR) | ES finansējuma daļa |
| [2015-LV-TM-0094-W](https://ec.europa.eu/inea/en/connecting-europe-facility/cef-transport/projects-by-country/latvia/2015-lv-tm-0094-w) | Lidostas sadarbības lēmumu pieņemšana (A-CDM) Rīga | Latvijas gaisa satiksme | n/a | 01.25.2016 | 30.12.2018 | 965 000 | 50% |
| [2015-EU-TM-0347-M](https://ec.europa.eu/inea/en/connecting-europe-facility/cef-transport/projects-by-country/multi-country/2015-eu-tm-0347-m) | Rail Baltica (RB) koridora cauri Igaunijai, Latvijai un Lietuvai (II daļa) izveide ar 1435 mm standarta dzelzceļa līniju | Rail Baltica | Igaunija, Lietuva | 01.02.2016 | 31.12.2020 | 191 242 574 | 85% |
| [2015-EU-TM-0196-M](https://ec.europa.eu/inea/en/connecting-europe-facility/cef-transport/projects-by-country/multi-country/2015-eu-tm-0196-m) | SESAR ieviešanas programmas realizācija 2015 - 2. grupa | n/a | Austrija, Beļģija, Dānija, Somija, Francija, Vācija, Grieķija, Īrija, Itālija, Nīderlande, Portugāle, Slovēnija, Spānija, Zviedrija, Apvienotā Karaliste | 01.02.2016 | 31.12.2020 | 367 146 178 | 43% |
| [2015-EU-TM-0132-M](https://ec.europa.eu/inea/en/connecting-europe-facility/cef-transport/projects-by-country/multi-country/2015-eu-tm-0132-m) | FAMOS Odin: Baltijas jūras maģistrāļu apsekojumu pabeigšana | n/a | Zviedrija, Vācija, Dānija, Igaunija, Somija, Lietuva | 01.02.2016 | 31.12.2018 | 10 789 590 | 30-50% |
| [2015-BE-TM-0040-W](https://ec.europa.eu/inea/en/connecting-europe-facility/cef-transport/projects-by-country/multi-country/2015-be-tm-0040-w) | Uz veiktspēju bāzētas navigācijas (PBN) ieviešanas rīku komplekts | n/a | visas | 01.01.2017 | 31.12.2019 | 2 456 000 | 50% |
| [2014-EU-TMC-0560-M](https://ec.europa.eu/inea/en/connecting-europe-facility/cef-transport/projects-by-country/multi-country/2014-eu-tmc-0560-m) | 1435 mm standarta dzelzceļa līnijas izveide Rail Baltica koridorā caur Igauniju, Latviju un Lietuvu | Rail Baltica Satiksmes ministrija | Igaunija, Lietuva | 01.03.2015 | 31.12.2020 | 442 230 615 | 81-85% |
| [2014-EU-TM-0643-S](https://ec.europa.eu/inea/en/connecting-europe-facility/cef-transport/projects-by-country/multi-country/2014-eu-tm-0643-s) | H2Nodes - Eiropas ūdeņraža degvielas uzpildes staciju tīklu attīstība, mobilizējot vietējo pieprasījumu un vērtību ķēdes | Rīgas Satiksme | Igaunija, Nīderlande | 01.03.2014 | 31.12.2018 | 14 503 000 | 50% |
| [2014-EU-TM-0279-S](https://ec.europa.eu/inea/en/connecting-europe-facility/cef-transport/projects-by-country/multi-country/2014-eu-tm-0279-s) | Atbalsts ERTMS ieviešanai | n/a | visas | 01.01.2015 | 31.12.2017 | 5 738 197 | 50% |
| [2014-EU-TM-0152-M](https://ec.europa.eu/inea/en/connecting-europe-facility/cef-transport/projects-by-country/multi-country/2014-eu-tm-0152-m) | FAMOS Freja: Baltijas jūras maģistrāļu apsekojumu pabeigšana | n/a | Zviedrija, Vācija, Dānija, Igaunija, Somija | 01.01.2014 | 31.12.2016 | 11 890 730 | 30-50% |
| [2014-EU-TM-0136-M](https://ec.europa.eu/inea/en/connecting-europe-facility/cef-transport/projects-by-country/multi-country/2014-eu-tm-0136-m) | Darbības Programmas ieviešana | n/a | Austrija, Beļģija, Horvātija, Čehijas Republika, Dānija, Igaunija, Somija, Francija, Vācija, Grieķija, Ungārija, Īrija, Itālija, Nīderlande, Polija, Portugāle, Rumānija, Slovākija, Slovēnija, Spānija, Zviedrija, Apvienotā Karaliste un Norvēģija un Bosnija - Hercegovina. | 01.01.2014 | 31.12.2020 | 318 576 896 | 49.50% |

1. <https://ec.europa.eu/transport/themes/infrastructure/ten-t-guidelines/project-funding/cef_en> [↑](#footnote-ref-1)
2. <https://ec.europa.eu/inea/en/connecting-europe-facility/cef-transport> [↑](#footnote-ref-2)
3. <https://ec.europa.eu/inea/en> [↑](#footnote-ref-3)
4. <https://ec.europa.eu/inea/sites/inea/files/dip_november_2016.pdf> [↑](#footnote-ref-4)
5. <http://ec.europa.eu/transport/themes/infrastructure/ten-t-guidelines/legal-basis_en.htm> [↑](#footnote-ref-5)
6. <http://ec.europa.eu/transport/themes/infrastructure/ten-t-guidelines/legal-basis_en.htm> [↑](#footnote-ref-6)
7. <https://ec.europa.eu/inea/en> [↑](#footnote-ref-7)
8. <https://ec.europa.eu/inea/connecting-europe-facility/cef-transport/projects-by-transport-mode> [↑](#footnote-ref-8)