# Pielikums Nr.9

# Kaimiņattiecību un paplašināšanās sarunu ģenerāldirektorāta (DG NEAR) projektu iespējas

Kaimiņattiecību un paplašināšanās sarunu ģenerāldirektorāra (Directorate-General for Neighbourhood and Enlargement Negotiations- DG NEAR)[[1]](#footnote-1) misija ir turpināt ES kaimiņattiecību un paplašināšanās politiku, kā arī koordinēt attiecības ar EEZ un EBTA valstīm. DG NEAR pārvalda ES divpusējās attiecības ar ES esošajām un potenciālajām kandidātvalstīm, radot priekšnoteikums tiesiskuma reformai, ekonomikas pārvaldībai un valsts pārvaldes reformai.

DG NEAR atbalsts partnervalstīm pieejams dotāciju veidā, atbalstot projektus vai organizācijas, kas papildina ES intereses vai palīdz īstenot ES programmu vai politiku. Ieinteresētās puses var pieteikties, atbildot uz projektu uzsaukumiem. Cits veids ir dalība EK izsludinātos preču un pakalpojumu iepirkumu konkursos.

**Tehnisko un finansiālo atbalstu DG NEAR realizē caur TAIEX un Twinning instrumentiem.**

**TAIEX** ir Eiropas Komisijas Tehniskās palīdzības un informācijas apmaiņas instruments. Viena no TAIEX atbalsta jomām ir Vide, Enerģija, Transports un Telekomunikācijas. Transporta joma ietver atbalstu jūras, zemes un aviācijas transportam, tostarp kopīgas programmas ar Eiropas Jūras drošības aģentūru (EMSA) un Eiropas Civilās aviācijas konferenci (ECAC).

ES dalībvalstis TAIEX atbalstu var saņemt netieši, piesakoties kā eksperti. Viņus var uzaicināt kā runātājus uz semināriem, dalībai ekspertu misijās un studiju braucienos, uzraudzīt un izvērtēt projektus partnervalstīs atbilstoši profilam.

**Twinning** (Sadraudzība) ir ES instruments institucionālai sadarbībai starp ES dalībvalstu un partnervalstu valsts pārvaldes iestādēm. Tas nav vienvirziena tehniskās palīdzības instruments, tas tiek realizēts kopīgos dalībvalstu un partnervalstu projektos.

Publiski pieejami TAIEX un Twinning Aktivitāšu ziņojumi par 2014.[[2]](#footnote-2), 2015.[[3]](#footnote-3) un 2016.[[4]](#footnote-4) gadu. No tiem izriet šāda ar transporta sektoru un/vai Latviju saistoša informācija:

* **TAIEX:**
  + 2016.gadā 34 no 212 TAIEX aktivitātēm vides, transporta un telekomunikāciju jomā 32 bijušas saistītas ar transportu.
  + Latvija 2014. gadā piedāvājusi apmēram 60 ekspertus, nav bijušas studiju vizītes.2015. un 2016.gada ziņojumos nav minēta Latvijas ekspertu iesaiste.
* **Twinning**:
* 2014.gadā no 185 Twinning projektiem kandidātvalstīm 8 bijuši saistīti ar transportu;
* 2015.gadā no 97 Twinning projektiem kandidātvalstīs 3 bijuši saistīti ar transportu.
* 2016.gadā no 84 Twinning projektiem kandidātvalstīs 3 bijuši saistīti ar transportu.
* Laikā no 2005. līdz 2014.gadam Latvija piedalījusies apmēram 15 Twinning projektos kā projekta vadošais īstenotājs.
* 2015.gadā Latvija bijusi vadošā 2 Twinning projektos.
* 2016.g. Latvija bijusi vadošā 4 Twinning projektos.

Informācija par aktuālajiem DG NEAR iepirkumiem ir pieejama tās mājas lapā[[5]](#footnote-5). Šobrīd atvērtu iepirkumu un dotāciju konkursu nav. Pieejams tikai viens uzaicinājums ekspertiem pieteikties projektu izvērtēšanai Horvātijā.

# **Eiropas kaimiņattiecību instrumenta (EKI) projekti**

Eiropas kaimiņattiecību instrumenta (EKI) [[6]](#footnote-6) atbalsta Eiropas kaimiņattiecību politiku (EKP) attiecībā uz kaimiņiem austrumos un dienvidos. Tas darbojas kopš 2014. gada 1. janvāra. EKI budžets ir 15,4 miljardi eiro. EKI ir šādi mērķi:

* Cilvēktiesību un pamatbrīvību veicināšana, tiesiskums, vienlīdzība, ilgtspējīga demokrātija, laba pārvaldība un plaukstoša pilsoniskā sabiedrība;
* Progresīva integrācija ES iekšējā tirgū un ciešāka sadarbība, tostarp ar tiesību aktu tuvināšanu un regulējuma konverģenci, iestāžu veidošanu un ieguldījumiem;
* Radīt apstākļus labi pārvaldītai cilvēku mobilitātei un cilvēku savstarpēju kontaktu veicināšanai;
* Attīstības veicināšana, nabadzības samazināšana, iekšējā ekonomiskā, sociālā un teritoriālā kohēzija, lauku attīstība, klimata pārmaiņu seku likvidēšana un katastrofu noturība;
* Veicināt uzticēšanos un citus pasākumus, kas atbalsta drošību un konfliktu novēršanu un atrisināšanu;
* Uzlabt subreģionālo, reģionālo un kaimiņattiecību mēroga sadarbību, kā arī pārrobežu sadarbību.

Transports ir viena no 9 ENI prioritārajām jomām.

ENI atbalsts tiek sniegts trīs dažādos veidos:

* Divpusējas programmas, kas aptver atbalstu vienai partnervalstij;
* Daudzvalstu programmas, kas risina problēmas, kas ir kopīgas visām vai vairākām partnervalstīm, kā arī reģionālā un apakšreģionālā sadarbība starp divām vai vairākām partnervalstīm;
* Pārrobežu sadarbības programmas starp dalībvalstīm un partnervalstīm gar ES ārējo robežu (ieskaitot Krieviju).

16 EKI partnervalstis ir: Alžīrija, Ēģipte, Izraēla, Jordānija, Libāna, Lībija, Maroka, Palestīna, Sīrija, Tunisija dienvidos un Armēnija, Azerbaidžāna, Baltkrievija, Gruzija, Moldova un Ukraina austrumos.

EKI Austrumu sadarbības ietvaros tikuši finansēti vairāki ar transportu saistīti projekti. Informācija par Latvijas dalību tajos nav pieejama.

Iepazīties ar atvērtajiem EKI Austrumu partnerības projektu uzsaukumiem var interneta vietnē[[7]](#footnote-7). Uz izvērtējuma sagatavošanas brīdi ir atvērts projektu uzsaukums Eiropas kaimiņattiecību instrumenta pārrobežu sadarbības programmai Latvija-Lietuva-Baltkrievija 2014.-2020. gadam ar termiņu 22.02.2018.

ENI atbalsts Krievijai ir realizēts izmantojot programmu pirms EKI - EKP, un tās ietvaros Latvijas kontekstā svarīga ir sadarbība projekta Estonia-Latvia-Russia[[8]](#footnote-8) ietvaros, kas vēl turpinās. Latvija tieši piedalījusies 26 projektos, ar transportu bijuši saistīti 2 no tiem:

* **ESTLATRUS TRAFFIC**[[9]](#footnote-9), 24 mēneši, 1,688,913 EUR
* **VIENTULI-BRUNISHEVO[[10]](#footnote-10)**, 47 mēneši, 8,368,373 EUR

Šobrīd aktuāla ir Latvijas-Krievijas pārrobežu sadarbības programma[[11]](#footnote-11) ar šādiem mērķiem:

* Uzņēmējdarbības un MVU attīstība;
* Vides aizsardzība, klimata pārmaiņu mazināšana un pielāgošanās;
* Robežu pārvaldības un robežu drošības, mobilitātes un migrācijas pārvaldības veicināšana.

Programmas kopējais budžets ir 27 082 276,20 EUR, ieskaitot šādus finanšu avotus:

* Eiropas Savienības finansējums: 15 875 028,00 EUR
* Krievijas Federācijas finansējums: 7 937 514,00 EUR
* Latvijas līdzfinansējums: 999 540,00 EUR

Sadarbības programmas[[12]](#footnote-12) ietvaros notiek tieša konkrētu projektu finansēšana. Saistībā ar transportu un mobilitāti finansējums piešķirts 2 projektiem Latvijas-Krievijas robežpunktu pilnveidošanai[[13]](#footnote-13). Finansējums pieejams arī tiešu projektu uzsaukumu[[14]](#footnote-14) ietvaros, uz izvērtējuma brīdi nav atvērtu projektu uzsaukumu.

1. <https://ec.europa.eu/neighbourhood-enlargement/about/directorate-general_en> [↑](#footnote-ref-1)
2. <https://ec.europa.eu/neighbourhood-enlargement/sites/near/files/pdf/taiex/taiex_activity_report_2014_en.pdf> [↑](#footnote-ref-2)
3. <https://ec.europa.eu/neighbourhood-enlargement/sites/near/files/pdf/taiex/20160804-taieex-activity-report-2015_en.pdf> [↑](#footnote-ref-3)
4. <https://ec.europa.eu/neighbourhood-enlargement/sites/near/files/taiex_2016_aar_en.pdf> [↑](#footnote-ref-4)
5. <https://ec.europa.eu/neighbourhood-enlargement/tenders/grants-and-tenders_en> [↑](#footnote-ref-5)
6. <http://www.euneighbours.eu/en/policy/european-neighbourhood-instrument-eni> [↑](#footnote-ref-6)
7. <http://www.euneighbours.eu/en/east/stay-informed/news/latest-opportunities-eastern-neighbourhood-28> [↑](#footnote-ref-7)
8. <http://www.estlatrus.eu/> [↑](#footnote-ref-8)
9. <http://www.estlatrus.eu/eng/projects/1636> [↑](#footnote-ref-9)
10. <http://www.estlatrus.eu/eng/projects/1679> [↑](#footnote-ref-10)
11. <http://latruscbc.eu/> [↑](#footnote-ref-11)
12. <http://www.estlatrus.eu/uploaded_files/LV-RUS%20Programme/LV-RU_EC_APPROVED_2015_12_18.pdf> [↑](#footnote-ref-12)
13. <http://latruscbc.eu/wp-content/uploads/2016/12/2_Direct_Award-Project-Summaries.pdf> [↑](#footnote-ref-13)
14. <http://latruscbc.eu/open-call-for-proposals/> [↑](#footnote-ref-14)